Document ID: 32004D0637

32004D0637
L 291/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 8 септември 2004 година
за одобряване на втората фаза на техническия план за действие за 2004 година относно подобряването на земеделската статистика
(нотифицирано под номер С(2004) 3374)
(2004/637/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 96/411/ЕО на Съвета от 25 юни 1996 г. относно подобряването на земеделската статистика на Общността (1), и по-специално член 4, параграф 1 и член 6, параграф 2 от него,
като има предвид, че:
(1)
В съответствие с Решение 96/411/ЕО Комисията установява всяка година технически план за действие за земеделската статистика.
(2)
От съществено значение е да се подобри информацията за физическите данни на европейското земеделие и да се създадат информационни системи за структурата на земеделските стопанства в присъединяващите се страни, за да бъдат разработени подходящи селскостопански политики.
(3)
В съответствие с Решение 96/411/ЕО Общността участва финансово в поетите разходи от всяка държава-членка за приспособяване на националните системи или за подготовка, свързана с новите или с предстоящите нарастващи нужди в рамките на даден технически план за действие.
(4)
Налага се да се укрепят някои започнати действия в предишните планове за действие и да продължат полаганите усилия.
(5)
Разширяването, което ще се състои през 2004 г., налага разработването на две фази на плана за действие 2004 г. Първата фаза на този план за действие е одобрена с Решение 2004/366/ЕО на Комисията (2). Уместно е сега да бъде приета и втората фаза на въпросния план за действие.
(6)
Мерките, предвидени в настоящото решение, са в съответствие със становището на Постоянния комитет по земеделска статистика,
ПРИЕ НАСТОЯЩОТО РЕШЕНИЕ:
Член 1
Втората фаза на техническия план за действие за 2004 г. за подобряване на земеделската статистика (TAPAS 2004 - фаза 2), който фигурира в приложението, се одобрява.
Член 2
Адресати на настоящото решение са държавите-членки.
Съставено в Брюксел на 8 септември 2004 година.

Labels: 4
6